kardosdrur/scandi-wiki huggingface dataset:
Grenet edderkopurt

 
Grenet edderkopurt (Anthericum ramosum) er en 30-60 cm høj urt, der vokser på tørre bakker og kystskrænter.

Beskrivelse 
Grenet edderkopurt er en flerårig urt med en rosetdannende vækst. Bladene er græsagtige, dvs. linjeformede og flade med lang spids og hel rand. Begge sider er lyst grågrønne.

Blomstringen sker i juni-juli, hvor man ser de forgrenede, blomsterbærende stængler hæve sig op over bladrosetten. Blomsterne sidder i endestillede toppe, de er regelmæssige og har hvide kronblade, sådan at de ser stjerneagtige ud. Frugterne er kuglerunde kapsler.

Rodnettet består af en kort rodstok, som bærer en trævlet masse af tykke og dybtgående rødder.

Højde x bredde og årlig tilvækst: 0,50 x 0,25 m (50 x 25 cm/år).

Voksested 

Arten er knyttet til de tørre og varme, europæiske steppeområder. Derfor er den mest almindelig i Syd- og Sydøsteuropa, og den bliver mere og mere sjælden, jo længere mod nord og vest, man kommer. I Danmark findes den kun på nogle få, tørre bakker. Overalt er den knyttet til plantesamfundet Geranion sanguinei, som findes, hvor der er fuld sol til let skygge, neutral og humusfattig jord med et ringe næringsindhold.

Ved Neusiedler See i Burgenland, Østrig, findes den på tørre, sydvendte kalkbakker sammen med bl.a. svalerod, alpevoldtimian, blodrød storkenæb, Cornonilla coronata (en Kronvikkeart), cypresvortemælk, hvid diktam, jordstar, kantet konval, opret galtetand, pilebladet tusindstråle, skærmokseøje, stor knopurt, tidlig timian, virgilasters, ædelkortlæbe, ægte alpeviol og østrigsk gyvel.

Indholdsstoffer 
Planten indeholder steroidsaponiner.

Note

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet

Kilder 
 Signe Frederiksen et al., Dansk flora, 2. udgave, Gyldendal 2012. .

Flerårige urter
Haveplanter
Tørkebundsplanter
Hvide blomster
Chorobat

Chorobaten var et slags vaterpas brugt omkring kristi tid, hvor blandt andet romerne brugte dette instrument til at bygge imponerende bygningsværker. 

Chorobaten var en lang buk med sigteredskaber i hver ende. I stille vejr stillede man den vandret ved hjælp af to lodder som hang fra chorobaten, når disse flugtede en optegnet linje var planet i vatter. I blæst havde man en slags skål i toppen som fyldtes med vand, og når vandet flugtede på alle sider var den i vater.

Det vides ikke præcist hvordan chorobaten har set ud, men ud fra tekster dateret omkring 100 år e.kr. har man kunne danne sig en idé om udformningen af dette instrument.

Romersk arkitektur
De største

De største er et opsamlingsalbum fra den danske popgruppe Nik & Jay, der udkom den 20. november 2008 på Medley Records (EMI). Albummet indeholder hits fra gruppens tre studiealbum, samt de tre nye sange "Kommer igen", "Endnu en", og "Du gør mig høj". I december 2010 modtog albummet tre gange platin for 90.000 solgte eksemplarer.

Spor

Live DVD 
"Fresh, fri, fly"
"Op på hesten"
"Når et lys slukkes"
"Lækker"
"Lækker" (Pt. 2)
"Nu er det for sent"
"I Love Ya"
"Kan du høre hende synge"
"Pop-Pop!" / "Nik & Jay" / "Elsker hende mere"
"Gi'r dig mer'"
"Strip" (Remix)
"Et sidste kys" (featuring Julie)
"Rock 'N' Roll"
"Hot!"
"Vidne til det hele"
"Boing!"
"En dag tilbage"

Kilder 

Album fra 2008
Nik & Jay-album
DSO

DSO eller dso har flere betydninger:
 Digital storage-oscilloskop
 Digital sampling-oscilloskop
 Distinguished Service Order
Første franske kejserrige

Det første franske kejserrige (1804-1814) og (marts-juli 1815) var en dominerende magt i det kontinentale Europa i begyndelsen af det 19. århundrede.

Da Napoleon blev de franskes kejser den 18. maj 1804, sluttede republikken. Napoleon slog Østrig, Preussen, Rusland, Portugal og deres allierede bl.a. i Slaget ved Austerlitz (1805) og Slaget ved Friedland (1807).
Freden i Tilsit i juli 1807 sluttede flere års blodudgydelser på kontinentet.

De senere krige kaldes Napoleonskrigene. De udvidede fransk indflydelse i store dele af Vesteuropa og i Polen. Det franske imperium havde på sit højeste i 1812 130 departementer, regerede over 44 millioner mennesker, havde garnisoner i Tyskland, Italien, Spanien og hertugdømmet Warszawa og kunne regne Preussen og Østrig som allierede. De mange franske sejre i begyndelsen af krigen betød udbredelse af ideerne fra den franske revolution til hele Europa: Afskaffelsen af aristokratiske privilegier undtagen i Polen, indførelsen af Code Napoléon over store dele af kontinentet, øget juridisk ligestilling, indførelse af juryer og legalisering af skilsmisse. Napoleon satte sine slægtninge på flere europæiske troner og gav dem adelige titler.

De franske tab i den iberiske krig på den Iberiske Halvø svækkede imperiet alvorligt; efter sejren over det østrigske kejserrige i krigen mod den femte koalition (1809) beordrede Napoleon i 1812 over 600.000 mand til at angribe Rusland. Resultatet var en katastrofe. Efter krigen mod den sjette koalition blev de franske tropper fordrevet fra Tyskland i 1813.

Napoleon abdicerede i 1814. Kejserdømmet blev genoprettet i de hundrede dage i 1815 til Napoleons nederlag i slaget ved Waterloo. Det blev fulgt af det restaurerede monarki af
Bourbonmonarkiet.

Se også 
Frankrigs historie – herunder:
 Første franske republik
 Første franske kejserige
 Anden franske republik
 Andet franske kejserrige
 Tredje Republik – Tredje Franske Republik

 
Forhenværende europæiske lande
Forhenværende kejserriger
Kortlivede stater
Etableret i 1804
Ophørt i 1814
Første franske kejserrige
Kasjubien

Kasjubien (Kasj.: Kaszëbë, pol.: Kaszuby) er en historisk region i det polske voivodskab Pomorskie i det nordlige Polen.

Regionen har et stort kasjubisk mindretal, der har en særlig kulturel identitet og taler det slaviske sprog kasjubisk, der kan betragtes som en særlig dialekt af polsk. Kasjuberne blev ikke i samme grad som andre grupper udsat for tvangsflytninger under 2. verdenskrig. Kasjubierne virker derfor som et mere distinkt mindretal end mange andre mindretal i Polen.

Området er domineret af land- og skovbrug, men har meget lidt industri.

Eksterne henvisninger 

Turistinformation 

 
Polens geografi
Bytów

Bytów (kasjubisk: Bëtowò, ) er en gammel by i det sydlige Polen i voivodskabet pommern i regionen Kashubien. Bytóws indbyggeretal er 16.888. (2004)

Bytów nævnes første gang i 1113. I 1329 blev byen solgt til Den Tyske Orden og i 1346 fik Bytów byrettigheder. Borgen blev opført af Den Tyske Orden 1399-1405.

Eksterne henvisninger 

 Officiel hjemmeside 

Byer i Polen
De hundrede dage

De hundrede dage var perioden fra Napoleons tilbagevenden fra Elba til han blev deporteret til Skt. Helena.

I 1815 flygtede Napoleon fra øen Elba. Det lykkedes Napoleon at samle en hær på 280.000 mand , og han erobrede magten i Frankrig igen. Den syvende koalition blev dannet mod Frankrig med op i mod 1 mio. mand fordelt på flere hære. Napoleon mødte en af disse hære i slaget ved Waterloo – hvor Napoleon led nederlag. Som straf blev Napoleon sendt til Sankt Helena i det sydlige Atlanterhav hvor han døde i 1821.

Begivenheder i 1815
Frankrigs historie
Bundorf

Bundorf er en kommune i Landkreis Haßberge i Regierungsbezirk Unterfranken i den tyske delstat Bayern. Den er en del af Verwaltungsgemeinschaft Hofheim in Unterfranken.

Geografie 
Bundorf ligger i Region Main-Rhön.

I kommunen er der ud over Bundorf, landsbyerne Kimmelsbach, Neuses, Schweinshaupten, Stöckach, Walchenfeld og Rottensteiner Forst.
Burgpreppach

Burgpreppach er en købstad (markt) i Landkreis Haßberge i Regierungsbezirk Unterfranken i den tyske delstat Bayern. Den er en del af Verwaltungsgemeinschaft Hofheim in Unterfranken.

Geografie 
Kommunen har ud over Burgpreppach 15 landsbyer og bebyggelser:

Eksterne henvisninger
BBC (flertydig)

BBC har flere betydninger:
 BBC – er Storbritanniens nationale public service-udbyder af radio og tv
 BBC Food – BBCs internationale TV-kanal om mad
 BBC HD – er en High Definition TV-kanal fra BBC
 BBC Knowledge (International) – er en international tv-kanal som sender faktaprogrammer og ikke-fiktive underholdningsprogrammer
 BBC News – er en afdeling af BBC som har ansvaret for selskabets produktion af nyheder til radio, tv og Internettet
 BBC Prime – er underholdningskanalen til BBC som sender til Europa, Afrika og Midt-Asien
 BBC Promenade Concerts – er en årlig, otte uger lang sommer-koncertserie med klassisk musik og andre forestillinger
 Brown Bovery Corporation, BBC – nu Asea Brown Bovery, ABB
 Brown, Boveri & Cie - tidligere svejsisk firma
Hærens Tekniske Korps

Hærens Tekniske Korps var en dansk militær enhed, der drev Ny Tøjhus, Våbenarsenalet og Hærens Geværfabrik. Den blev oprettet som konsekvens af Forsvarsforliget 1909 og Hærloven af 1909. Korpsets leder blev generalmajor, generaltøjmester M.N. Nørresø og direktør blev Herman Tuxen.

I forbindelse med omlægningen af forsvaret blev korpset i 1967 opslugt af den nye enhed Hærens Materielkommando. Mellem 1952 og 1961 blev HTK benævnt Forsvarets Krigsmateriel Forvaltning.

Hærens Tekniske Korps bestod af hærens våbenarsenal og hærens ammunitionsarsenal. Korpset fremstillede i samarbejde med civilindustrien størstedelen af hærens materiel, navnlig våben og ammunition.

HTK havde hovedkvarter på Ny Tøjhus ved Amager Boulevard i København. I forbindelse med oprettelsen blev der opført en administrationsbygning og en kommandantbygning på Ny Tøjhus til brug for HTK. Disse to bygninger eksisterede frem til nedrivningen i 2001.

I 1937 medførte en lov ændringer af HTKs struktur og organisation. Det medførte, at Generalfelttøjmesteren blev chef for korpset, som herefter bestod af følgende afdelinger:

 1. Felttøjmesterkvarteret
 2. Konstruktionsafdelingen
 3. Hærens Vaabenarsenal
 4. Hærens Ammunitionsarsenal
 5. Jydske Arsenal
 6. Hærens Forsøgslaboratorium
 7. Hærens Prøveanstalt

Chefsrække 

 1909-1933: Martin Nørresø
 1909-1910: Herman Tuxen
 1909-1925: H.C. Salto
 1933-1941: Harald Wamberg
 1941-1951: Aage Falking
 1962-1967: Einar Lund

Eksterne henvisninger 
 HTKs historie

Nedlagte militære enheder fra Danmark
Etableret i 1909
Ophørt i 1967
Hærens Våbenarsenal

Våbenarsenalet er en betegnelse, der anvendes om våbenopbevaringen på henholdsvis Artillerivejens Kaserne, Ny Tøjhus og Bådsmandsstrædes Kaserne, alle i København.

Danmarks militær
Western Approaches Command

Western Approaches Command var en stor operativ enhed af Royal Navy under 2. Verdenskrig. Kommandoen var ansvarlig for britiske skibes sikkerhed på skibsruterne mellem Storbritannien og Nordamerika. 

Ved krigsudbruddet i september 1939 havde admiral Martin Dunbar-Nasmith kommandoen over Western Approaches Command med hovedkvarter i Plymouth.  Western Approaches Command havde ansvar for beskyttelsen af de store nordatlantiske konvojer, som passerede ud i Nordatlanten igennem de sydvestlige sejlruter syd for Irland. 

Efter Frankrigs fald i juni 1940 blev ruterne for de store konvojer over Nordatlanten flyttet, så de i stedet førte nord om Irland. I slutningen af 1940 stod det klart, at placeringen af kommandoens hovedkvarter i Plymouth i stigende grad var uhensigtsmæssig og hovedkvarteret blev flyttet til Liverpool. Den 7. februar 1941 blev Western Approaches Command delt og dens hovedkvarter flyttet fra Plymouth til Derby House i Liverpool. Hovedkvarteret for RAF's Coastal Command flyttede samtidig til Liverpool. Admiral Dunbar-Nasmith blev i Plymouth som øverstkommanderende dér. Den 17. februar blev admiral Percy Noble udpeget til at være den nye øverstkommanderende for Western Approaches Command. 

I løbet af de næste to år opbyggede admiral Noble baserne for de nordatlantiske eskortegrupper i Greenock ved Clyde-floden, Londonderry og Liverpool samt etablerede de træningsfaciliteter, som var grundlaget for den senere sejr i slaget om Atlanten.

Den 19. november 1942 blev admiral Noble erstattet af admiral Max Horton, som var øverstkommanderende indtil Western Approaches Command blev nedlagt den 15. august 1945, efter at krigen i Europa var slut. 

Hortons lederskab spillede en stor rolle i overvindelsen af ubådsplagen. Horton brugte det stigende antal eskortefartøjer, som kommandoen fik rådighed over til at organisere "støttegrupper", som blev brugt til at understøtte konvojer, der kom under angreb. I modsætning til de almindelige eskortegrupper var støttegrupperne ikke direkte ansvarlige for en bestemt konvojs sikkerhed. Det gav dem langt større taktisk fleksibilitet, idet de kunne sende skibe af sted for at jage ubåde, som blev opdaget af rekognosceringsfly eller højfrekvent pejleudstyr (HF/DF). I situationer hvor de almindelige eskortefartøjer ville have været tvunget til at vende tilbage til deres konvoj, kunne støttegrupperne fortsætte jagten på en ubåd i mange timer, indtil den blev nødt til at komme op til overfladen. 

Den forstærkede centrale kerne af kommandobunkeren ved Derby House i Liverpool viste sig at være for dyr af rive ned, så mens resten af bygningen er blevet omdannet til moderne kontorer er bunkeren blevet genskabt som et museum, der er åbent for offentligheden.

Referencer 

2. verdenskrig
Royal Navy
Militære enheder fra Storbritannien
Christians Plejehus

Christians Plejehus var en militær forsorgsinstitution i København opkaldt efter kong Christian 7.

I 1767 oprettede de militære myndigheder Christians Plejehus, der var beregnet for gamle soldater, soldaters enker og forældreløse soldaterbørn. De første år havde institutionen til huse i en bygning i Store Kongensgade for derefter at flytte til Sølvgades Kaserne. I 1795 flyttede plejehuset til Egernførde, mens en filial fik til huse i en bygning med tilknytning til garderkasernen ved Rosenborg Slot.

Bygningen i Store Kongensgade, der stadig eksisterer, er tegnet af Christian Carl Pflueg og fredet. Den blev restaureret i 2009.

Etableret i 1767
Plejeinstitutioner i Danmark
Danmarks militær
Frederiksstaden
Indre By (København)
Nedlagte hospitaler i Danmark
Fredede bygninger, konstruktioner og anlæg i Københavns Kommune
Livgardens Kaserne

Livgardens Kaserne er en kaserne ved Rosenborg Slot for Den Kongelige Livgarde. Den har adressen Gothersgade 100 og har facade langs Øster Voldgade.

Kasernens bygning er en gammel orangeribygning til Rosenborg, der 1785 blev ombygget til kaserne, og bygningen kan føres tilbage til Christian 5.s lysthus fra 1670, som blev midterpavillon i Frederik 4.s orangeri fra 1709. I 1786 flyttede livgarden ind i det ombyggede anlæg.

Den 29. august 1943 blev kasernen angrebet af tyskerne som led i Operation Safari. Kasernevagten bestod da af 1 korporal og 18 menige og en styrke af 1. Livgardebataillons 2. kompagni: 3 officerer, 5 befalingsmænd af officiantgruppen, 5 Underofficerer af reserven og 177 menige (uddannet mandskab). Den 29. august kl. 4,00 trængte tyske tropper på flere steder under voldsom ildafgivelse ind på kasernen. Skydningen besvaredes af vagten, af posterne på eksercerpladsen og af befalingsmænd og mandskab, der afgav ild fra vinduerne. Skydningen indstilledes efter ordre fra kompagnichefen (Rosenborgfløjen) og for resten af kasernens vedkommende af chefen for Livgarden, der var ankommet ledsaget af en tysk befalingsmand. 1 officer og 1 underofficer af reserven blev dræbt.

Livgardens Historiske Samling, herunder Livgardens Museum, har til huse på Livgardens Kaserne. Museet er offentligt tilgængeligt, men adgang kræver at man henvender sig til vagten ved Gothersgade i åbningstiden.

Kilder og eksterne henvisninger 
 De parlamentariske Kommissioners Beretninger 1945 – 1956 vedrørende den tyske Besættelse 1940 – 1945: Krigsministeriet og Marineministeriet under Besættelsen, 1949 

Fredede militæranlæg i Danmark
Indre By (København)
Etableret i 1786
Militære anlæg i København
Fredede bygninger, konstruktioner og anlæg i Københavns Kommune
Lokaliteter i Danmark i 2. verdenskrig
Kaserner i Danmark
Georg Ehrenskjold

Georg E.O. Ehrenskjold (4. juli 1898 i Vejle – 1. august 1984) var en dansk oberstløjtnant og chef for Sjællandske Ingeniørregiment og for Hærens Bygningstjeneste.

Georg Ehrenskjold var søn af fabrikant V.O. Ehrenskjodld (død 1948) og hustru Ida, født Swensson (død 1937). Han blev 6. maj. 1924 gift med Karen-Margrethe Ehrenskjold, født 3. juli 1898 i Kolding, datter af grosserer, konsul C.L. Schmidt (død 1920) og hustru Lou­ise, født Clausen (død 1938).

Ehrenskjold blev student i Kolding i 1918, og bestod året efter filosofikum på Københavns Universitet. Han blev premierløjtnant i 1922 og gennemførte officersskolens specialklasses ingeniørkursus 1926-29. I 1932 blev han kaptajnløjtnant og var adjutant hos generalinspektøren for ingeniørtropperne 1935-37 og 1937 blev kaptajn og chef for hærens bygningstjenestes 3. bygningsdistrikt. Han blev oberstløjtnant i 1945 og var chef for hærens bygningstjenestes projekteringsafdeling og næstkommanderende ved hærens bygningstjeneste 1947-52. Herefter var han chef for forsvarets bygningstjenestes tekniske afdeling 1952-54. Tillige blev han oberst af ingeniørtropperne 1951 og til rådighed for Sjællandske Ingeniørregiment 1954 samt chef for Sjællandske Ingeniørregiment 1955.

Han forestod opførelsen af Gardehusarkasernen i Næstved, Høvelte Kaserne, ny lejr i Jægerspris og andre militære anlæg og lejre. Ehrenskjold var lærer ved officersskolens ingeniør­kursus i bygningstjeneste og medlem af bestyrelsen for Sydøstjydske Teglvær­kers Kontor i Kolding fra 1938. Han var også redaktør af Tidsskrift for Ingeniørofficerer 1940-48.

Personer i Kraks Blå Bog (afdøde)
Ingeniørofficerer fra Danmark
Personer fra Vejle
Danskere i 1900-tallet
Kommandører af Dannebrog
Garnisonshospitalet

Garnisonshospitalet var et militærhospital i Rigensgade i København oprettet 1815-1928 og kendt som Grødslottet. Dets afløser var Københavns Militærhospital. Før da var det kendt som Guldhuset.

Eksterne henvisninger 

Indre By (København)
Nedlagte hospitaler i Danmark
Fredede bygninger, konstruktioner og anlæg i Københavns Kommune
Xstatic

Xstatic er et stort hardstyle, hard-dance, electro og trance event. Det har tidligere været afholdt 2 gange årligt i de tre Lillebæltshaller, i Middelfart.

Xstatic er skandinavens største elektronisk musik event, der nu afholdes 1 gang årligt. I 2010 blev det afholdt i Club Danmark Hallen i Valby. Ved Xstatic arrangementet har kunstnere som blandt andet DJ Zany, Technoboy, Donkey Rollers, Marcel Woods og Trentemøller spillet.

Xstatic er nordens største hardstyle event, som bliver afholdt 1 gang årligt, typisk i oktober. Det starter typisk kl. 20:00 og slutter så ca. 05:00.
Hele settet er bygget op progressive, altså fx ville det måske et år forløbe således: Trance, NuStyle, HardTrance, Hardstyle, Hardcore.

Xstatic har været afholdt diverse steder, senest den 8. Oktober ved Docken, Kulturkajen i København. Aldergrænsen plejede at være 18+ men blev til eventet i 2011 sat ned til 16+.

Eksterne henvisninger 
'Hardstylers' hjemmeside

Festivaler i Danmark
Kultur i Middelfart
København
AGF Håndbold

AGF Håndbold er en håndboldklub med hjemmebane i Århus. Klubben er en del af Aarhus Gymnastikforening af 1880, og blev først stiftet i 1935. På landsplan er det en af de ældste håndboldklubber.
AGF Håndbold har hjemmebane på Atletion i Århus, og har ca. 400 medlemmer. Klubben har 24 ungdomshold og 8 seniorhold. Klubben samarbejder med Aarhus Håndbold og Aarhus United omkring deres U18 hold.
Klubben har to hovedsponsorer: Freja Transport & Logistics A/S er sponsor for seniorafdelingen og Raundahl & Moesby for ungdomsafdelingen.

Deres førstehold spiller i 2019/20 i 2. division hos både damerne og herrerne. Det er en klub i udvikling, og med 32 hold kan klubben tilbyde håndbold til børn, unge og voksne på alle niveauer. I AGF Håndbold er der plads til alle, og en af bestyrelsens vigtigste prioriteter er at dele sol og vind ligeligt mellem bredde og elite. Dette hænger sammen med klubbens motto: ”Sudare pro communi causa” hvilket betyder: ”vi sveder for samme sag”. Et godt eksempel på dette er afviklingen af det årlige AGF CUP, hvor forældre samt seniorspillere varetager diverse vagter i fællesskab. Ligeledes hjælper ungdomsspillerne med afviklingen af 1. divisionsspillernes kampe, som til gængæld fungerer som gæstetrænere på diverse ungdomshold både i hverdagen og til AGF’s Håndboldskole.

AGF CUP 
Hvert år til påske afholder klubben AGF CUP, hvor hold fra hele landet deltager i stævnet, som afvikles fra langfredag til påskesøndag. I alt tre dage med masser af flot håndbold. Stævnet blev første gang afholdt i 2009, og 2014-versionen var det største stævne i klubbens historie. Her deltog også en håndfuld norske hold. 

Ved AGF CUP er:

 Alle hold garanteret fem kampe.
 Forplejning altid af høj kvalitet med fokus på sunde råvarer
 ”Leder-lounge” lørdag aften et hit
 Du garanteret gratis entré til Tivoli Friheden alle stævnets dage.

AGF Håndboldskole 
Udover den almindelige håndboldtræning tilbyder AGF Håndbold også håndboldskole i den sidste uge af skolernes sommerferie. Her deltager omkring 100 spillere i alderen U10 til og med U16. Disse spillere er primært fra klubben selv, men også spillere fra naboklubber deltager i håndboldugen, hvor der trænes individuelt på en sjov og anderledes måde end den almindelige klubtræning. Instruktørerne her kommer primært fra klubbens ungdomstrænere, men også trænere og spillere fra klubbens seniorhold kigger forbi. Derudover er der besøg fra ligaspillere i Århus håndbold samt én særlig gæst som Hummel har inviteret. Blandt andet har Henrik Møllgaard fra A-landsholdet trænet u12 drenge og piger til stor begejstring.

Eksterne henvisninger 
 AGF Håndbolds hjemmeside 
 AGF CUPs hjemmeside 

Håndboldklubber i Danmark
Etableret i 1935
Håndbold
Boundin'

Boundin' (på dansk: Det glade får) er en Oscar-nomineret kortfilm, som bliver vist i starten af Disney Pixar-filmen De Utrolige. Filmen er skrevet, instrueret, fortalt og musikken er komponeret og spillet af vetarenen Pixaranimatør,  Bud Luckey

På dansk er det Niels Hausgaard, der lægger stemme til.

Eksterne henvisninger 
 

Computeranimationsfilm
Amerikanske film fra 2003
Animationsfilm fra USA
Masovien

Masovien, Mazovia eller Masovia (, ) var et fyrstendømme og en geografisk og historisk region i det østlige Polen ved Wisła. Masoviens historiske hovedstad var Płock, residens for de middelalderlige fyrster af Masovien. Senere flyttedes residensen til Warszawa. Nutidens voivodskab Masovien omfatter omtrent samme område.

Tidlig historie 
Masovien blev en del af Polen under Mieszko Is, den første kendte fyrste af Piast-slægten i Polen med regeringstid i slutningen af 900-tallet. Efter Mieszko IIs død i 1034 støttede den lokale guvernør Miecław et anti-kristent oprør, som senere blev slået ned af Kasimir I i 1047 med hjælp fra rutenske enheder.

Efter drabet på Boleslav III blev Polen delt i hertugdømmer. Efter den sidste masoviske fyrste Janusz IIIs død i 1526 blev fyrstedømmet et voivodskab i Kongeriget Polen. I slutningen af 1500-tallet voksede betydningen af Masovien, da Sigismund III Vasa i 1596 flyttede den polsk-litauiske realunions hovedstad fra Krakow til Warszawa i Masovien.

Billeder fra Masovien

Se også 
 Voivodskabet Masovien

Eksterne henvisninger 

Polens geografi
Georg Sarauw

Georg Sarauw er navnet på flere personer:

 Friedrich Sarauw (1779-1846) – dansk forstmand (Georg Friedrich Ernst Sarauw)
 Georg Sarauw (arkæolog) (1862-1928) – dansk arkæolog og museumsmand (Georg Frederik Ludvig Sarauw)
 Georg Sarauw (oversætter) (1907-1988) – dansk lektor i russisk og oversætter
Ufo (pizza)

En ufo-pizza – er en indbagt pizza, hvor fyldet er placeret mellem to bunde. Pizzatypen har navn efter ufoer, da formen kan minde om folks forestilling om flyvende tallerkener.

En anden type indbagt pizza er en Calzone med en enkelt bund der foldes på midten.

Pizza